钦定古今图书集成/明伦汇编/闺媛典/第074卷 > 陈氏七烈
## 钦定古今图书集成/明伦汇编/闺媛典/第074卷 > 陈氏七烈

按《长乐县志》：“陈良言，字葵心，贵州石阡卫人。由举人
授福建知县，升兵部职方司。客寓乐邑。适当城陷，言
素与李士琏厚，率家眷十馀口随士琏出城，出万死
一生之中，住札禅定寺。数日后，四营贼利其财赀欲
劫之。是时言既避兴宁，其妻罗氏封夫人，妾徐氏、俞
氏封淑人。幼女二姐、三姐、四姐见贼逼甚，俱缢死于”
寺中。婢《福、妹》亦相继缢死。邑人哀之，合葬于北山寺
傍，为之立祀。